C 476/20
LT
Europos Sąjungos oficialusis leidinys
2022 12 15
3 straipsnis
Paramos formos Kad būtų pasiekti Priemonės tikslai, pagal ją visų pirma remiamos šios sritys: a) Ukrainos finansavimo poreikių finansavimas, siekiant išlaikyti šalies makrofinansinį stabilumą; b) atkūrimas, pavyzdžiui, atstatant ypatingos svarbos infrastruktūrą, kaip antai energetikos infrastruktūrą, vandens sistemas, transporto tinklus, vidaus kelius ar tiltus, arba strateginius ekonomikos sektorius ir socialinę infrastruktūrą, kaip antai sveikatos priežiūros įstaigas, mokyklas ir perkeltų asmenų būstus, įskaitant laikiną ir socialinį būstą; c) sektorinės ir institucinės reformos, įskaitant kovos su korupcija ir teismų reformas, teisinės valstybės principo laikymąsi, gerą valdymą ir nacionalinių bei vietos institucijų modernizavimą; d) pasirengimas Ukrainos atstatymui; e) parama Ukrainos reguliavimo sistemos suderinimui su Sąjungos reguliavimo sistema ir Ukrainos integracijai į bendrąją rinką, taip pat ekonominio vystymosi stiprinimas ir konkurencingumo didinimas; f) Ukrainos administracinių gebėjimų stiprinimas tinkamomis priemonėmis, įskaitant techninės pagalbos naudojimą.
4 straipsnis
Pagal Priemonę teikiama parama 1.
Pagal Priemonę teikiama parama paskolų forma, neviršijanti 18 000 000 000 EUR sumos, laikantis 5 straipsnio skiriama laikotarpiui nuo 2023 m. sausio 1 d. iki 2023 m. gruodžio 31 d.; ji galėtų būti išmokama iki 2024 m. kovo 31 d.
Parama teikiama palaipsniui, pagal 5 straipsnio 4 dalį įsigaliojant valstybių narių garantijoms, bet niekada neviršija tuose garantijų susitarimuose numatytų sumų.
Tačiau nuo Reglamento (ES, Euratomas) 2020/2093 dalinio pakeitimo arba jį pakeisiančio reglamento, kuriuo numatoma šios dalies pirmoje pastraipoje nurodytų paskolų garantija, Sąjungos biudžete viršijant DFP viršutines ribas, bet neviršijant Sprendimo (ES, Euratomas) 2020/2053 3 straipsnio 1 ir 2 dalyse nurodytų viršutinių ribų, taikymo dienos šios dalies antra pastraipa nebėra taikoma, o šios dalies pirmoje pastraipoje nurodyta parama teikiama visa suma. 2.
Pagal Priemonę taip pat skiriama papildoma parama išlaidoms pagal 17 straipsnį padengti laikotarpiu nuo 2023 m. sausio 1 d. iki 2027 m. gruodžio 31 d., laikantis 7 straipsnio 1 dalies.
Ši papildoma parama gali būti teikiama ir po 2027 m. gruodžio 31 d., laikantis 7 straipsnio 1 dalies. 3.
Papildomos sumos, skiriamos pagal šio reglamento 7 straipsnio 2 ir 4 dalis, gali būti panaudotos kaip negrąžintina parama, jei tai numatyta susitarimo memorandume, kuris turi būti sudarytas pagal šio reglamento 9 straipsnį arba pagal Reglamentą (ES) 2021/947 ir Reglamentą (EB) Nr.
1257/96, siekiant finansuoti priemones, kuriomis siekiama šio reglamento 2 straipsnio 2 dalies b ir c punktuose nurodytų tikslų, laikantis tų reglamentų taisyklių.
4. 3 dalyje nurodytos sumos gali padengti Priemonės įgyvendinimo ir jos tikslų siekimo rėmimo išlaidas, įskaitant administracinę paramą, susijusią su tokiam įgyvendinimui būtina parengiamąja, tolesne, stebėsenos, kontrolės, audito ir vertinimo veikla, taip pat būstinėse ir Sąjungos delegacijų patiriamas išlaidas, skirtas Priemonei reikalingai administracinei ir koordinavimo paramai, taip pat pagal Priemonę finansuojamoms operacijoms valdyti, įskaitant informavimo ir komunikacijos veiksmus ir institucines informacinių technologijų sistemas.